નરસિહ મહેતાના જીવનના અનેક ચમત્કારોનું વર્ણન છે.પણ આ ચમત્કારો અને કથાઓને મહત્વ ન આપીએ તો પણ એમની કૃષ્ણ તરફની ભક્તિ અને સર્વ સમર્પણને ,અને તેમના પદોને ઉચ્ચ કોટીના માનવા જ જોઈએ.એવામાં મહેતાજીના પિતાજીના શ્રાધ્ધનો સમય આવ્યો,અને તેઓ પાંચ બ્રાહ્મણોને જમવા માટે નોતરું આપવા નીકળ્યા.ત્યારે નાતીલાઓએ મજાક ઉડાવતા કહ્યું કે,મહેતાજી,અમને પણ તમારે ત્યાં કોક વાર તો પ્રસાદ લેવા બોલાવો! અને પ્રસાદની તો ના કેમ પડાય?બધાને નોતરું આપ્યું.માણેકબાઈએ તેમણે ઘી લેવા મોકલ્યા અને ઘીવાળા વેપારીએ મહેતાજીને ભજન ગાવાનો આગ્રહ કર્યો. અને તેઓ ગાવાં બેસી ગયાં અને સમયનું ભાન જ ન રહ્યું.આ બાજુ,સીધું-સામાન અને ઘી-ગોળના ગાડાં તેમના ઘર આંગણે આવીને ઉભા.બધી રસોઈ બની અને આખી નગરી નાત મહેતાજીના પિતાનું શ્રાદ્ધ જમી,તૃપ્ત થઇ ઘરે ગઈ.મહેતાજી આવ્યાં અને જોયું તો આંખો પ્રસંગ ઉકલી ગયો હતો.